

Tlačová správa


5. jún 2017

**Tomas World Expedition**

**Bláznivá cesta okolo sveta**

**Tento príbeh nevznikol za písacím stolom. Odohráva priamo v teréne, v jedinečných   
exotických krajinách. Na ceste okolo sveta dokumentuje Tomáš Vilček  svoje dobrodružné kroky a nezabudnuteľné zážitky tak autenticky, až zabudnete, že sedíte doma a čítate knihu.**

Autor knihy **Tomas World Expedition** sa hneď po vysokej škole rozhodol uskutočniť to, nad čím väčšina z nás doživotne iba premýšľa. Cestovateľská vášeň ho prinútila zbaliť si caky-paky a vyraziť na vandrovku. Irán, Afganistan, India, Bolívia, Pobrežie Slonoviny a oveľa viac. Na ceste okolo sveta zažíva nevídané dobrodružstvá a stretáva mnoho inšpiratívnych ľudí. Ocitá sa zoči-voči občianskym vojnám, teplotným extrémom, pozerá sa do tváre tej najstrašidelnejšej chudobe... Popritom stopuje tisíce kilometrov a kempuje v divočine pod miliónmi jagavých hviezd. Cestuje v čase, aby sa nadýchol čarovnej histórie a dotkol fascinujúcich kultúr. V knihe odhaľuje aj citlivé rozhovory s miestnymi, ktoré odzrkadľujú obraz jednotlivých krajín. Doplnená je množstvom zaujímavých fotografií.



**Tomáš Vilček**je mladý právnik a srdcom dobrodruh, ktorý žije svoje cestovateľské sny. Má rád veľké výzvy. Preto v lete 2014, hneď po ukončení vysokej školy, vyrazil s batohom na chrbte spoznávať svet taký, aký je. O svojich dobrodružných krokoch počas jedného roku na cestách písal blogy, ktoré prerástli do tejto knihy. Kniha je doplnená množstvom zaujímavých fotografií.

Kniha **Tomas World Expedition** vychádza na 408 stranách. Maloobchodná cena 17,90 €.

[*www.bux.sk*](http://www.bux.sk/)*,* [*www.ibux.sk*](http://www.ibux.sk/)*,* [*www.ikar.sk*](http://www.ikar.sk/)